arnastofnun/IGC-2024 huggingface dataset:
Velferð barna og unglinga Nefndarálit - þingskjal nr. 865

1991–92. – 1061 ár frá stofnun Alþingis.

115. löggjafarþing. – 370 . mál.

865. Nefndarálit um till. til þál. um velferð barna og unglinga.

Frá allsherjarnefnd.

Nefndin hefur fjallað um málið. Tillagan snýr að því að skipuð verði nefnd til að leita orsaka þeirra erfiðleika og hættu sem að unglingum steðjar og kemur m.a. fram í aukinni neyslu vímuefna, sjálfsvígum, ofbeldi og öðrum afbrotum. Um brýnt mál er að ræða og nauðsynlegt er að um það verði fjallað. Gert er ráð fyrir að nefnd sú, sem skipuð verði, leggi mat á fyrirliggjandi upplýsingar en ekki verði ráðist í tímafrekar rannsóknir.

Nefndin mælir með samþykkt tillögunnar.

Björn Bjarnason var fjarstaddur afgreiðslu málsins.

Alþingi, 7. maí 1992.

Sólveig Pétursdóttir,

Jón Helgason.

Össur Skarphéðinsson.

form., frsm.

Anna Ólafsdóttir Björnsson.

Ingi Björn Albertsson.

Ólafur Þ. Þórðarson.

Kristinn H. Gunnarsson.

Ey. Kon. Jónsson.
Vegáætlun 1991–1994 Breytingartillaga - þingskjal nr. 867

1991–92. – 1061 ár frá stofnun Alþingis.

115. löggjafarþing. – 216 . mál.

867. Breytingartillögur við till. til þál. um breyt. á þingsályktun um vegáætlun fyrir árin 1991–1994.

Frá meiri hluta samgöngunefndar (ÁMM, PJ, StB, SigG, ÁJ).
Flugmálaáætlun 1992–1995 Nefndarálit - þingskjal nr. 868

1991–92. – 1061 ár frá stofnun Alþingis.

115. löggjafarþing. – 208 . mál.

868. Nefndarálit um till. til þál. um flugmálaáætlun árin 1992–1995.

Frá samgöngunefnd.

Nefndin hefur fjallað um tillöguna en þetta er í fyrsta sinn sem samgöngunefnd hefur flugmálaáætlun til meðferðar. Starfsmenn Flugmálastjórnar hafa aðstoðað nefndina við yfirferð málsins. Á fund nefndarinnar komu Haukur Hauksson aðstoðarflugmálastjóri, Jóhann Jónsson, framkvæmdastjóri flugvalla, Ágúst Valgeirsson, fjármálastjóri Flugmálastjórnar, og Maríanna Jónasdóttir, deildarstjóri á efnahagsskrifstofu fjármálaráðuneytisins. Erindi bárust frá Flugmálastjórn, Flugfélagi Norðurlands, Stöðvarhreppi og Þórshafnarhreppi.

Flugmálaáætlun var síðast lögð fram á 112. löggjafarþingi 1989–1990. Hana ber að endurskoða á tveggja ára fresti og jafnframt að gera áætlun til tveggja ára til viðbótar, sbr. 1. gr. laga nr. 31/1987, um flugmálaáætlun og fjáröflun til framkvæmda í flugmálum. Hér er því um reglulega endurskoðun að ræða.

Í áætlun um fjáröflun, sem fram kemur í I. lið tillögunnar, er gert ráð fyrir að útgjöld til framkvæmda í flugmálum komi eingöngu af mörkuðum tekjustofnum, en áætlun ársins 1992 er í samræmi við fjárlög. Nefndin gerir ekki athugasemdir við þennan lið tillögunnar.

Nefndin leggur til nokkrar efnisbreytingar á II. og IV. lið tillögunnar. Að auki leggur nefndin til að uppsetningu áætlunarinnar fyrir árin 1994–1995 verði breytt þannig að skipting útgjalda og sundurliðun verkefna til áætlunarflugvalla I–III verði ekki ákveðin heldur einungis tilgreind heildarupphæð óskipt. Nánari grein verður gerð fyrir breytingartillögum í framsögu með nefndaráliti.

Nefndin leggur til að tillagan verði samþykkt með þeim breytingum sem gerð er tillaga um á sérstöku þingskjali.

Alþingi, 5. maí 1992.

Árni M. Mathiesen,

Sigbjörn Gunnarsson.

Guðni Ágústsson,

form., frsm.

með fyrirvara.

Pálmi Jónsson.

Jóna Valgerður Kristjánsdóttir,

Jóhann Ársælsson,

með fyrirvara.

með fyrirvara.

Árni Johnsen.

Sturla Böðvarsson.

Halldór Ásgrímsson,

með fyrirvara.
Flugmálaáætlun 1992–1995 Breytingartillaga - þingskjal nr. 869

1991–92. – 1061 ár frá stofnun Alþingis.

115. löggjafarþing. – 208 . mál.

869. Breytingartillögur við till. til þál. um flugmálaáætlun árin 1992–1995.

Frá samgöngunefnd.
Vistfræðileg þróun landbúnaðar á Íslandi Nefndarálit - þingskjal nr. 878

1991–92. – 1061 ár frá stofnun Alþingis.

115. löggjafarþing. – 155 . mál.

878. Nefndarálit um till. til þál. um athugun á vistfræðilegri þróun landbúnaðar á Íslandi.

Frá landbúnaðarnefnd.

Nefndin hefur fjallað um frumvarpið. Umsagnir bárust frá Búnaðarfélagi Íslands, Landgræðslu ríkisins, mengunarvörnum Hollustuverndar ríkisins, Rannsóknastofnun landbúnaðarins og Stéttarsambandi bænda. Þessir aðilar mæla allir með samþykkt tillögunnar.

Nefndin telur að hér sé um ákaflega mikilvægt mál að ræða og nauðsynlegt sé að vanda til þeirrar úttektar sem lagt er til að gerð verði. Á undanförnum árum hefur talsvert starf verið unnið til að bæta vistfræðilega þróun íslensks landbúnaðar og í undirbúningi eru mikilvæg áform í þessum efnum. Má minna á að á 112. löggjafarþingi samþykkti Alþingi þingsályktun um gerð áætlunar til að stöðva eyðingu jarðvegs og gróðurs og á 113. löggjafarþingi var þingsályktun um kortlagningu gróðurlendis Íslands samþykkt.

Við þá úttekt, sem tillagan gerir ráð fyrir, þarf að meta hvaða kröfur beri að gera til íslensks landbúnaðar með tilliti til sjálfbærrar þróunar. Sjálfsagt er að styðjast við yfirlýsingu alþjóðaráðstefnu um umhverfismál og sjálfbæra þróun - lykilhlutverk bænda þegar þær kröfur, sem gera á til landbúnaðarins, eru metnar. Ráðstefnan var haldin í Reykjavík í október 1991 af Alþjóðasambandi búvöruframleiðenda. Einnig má ætla að ráðstefna Sameinuðu þjóðanna, sem haldin verður í Brasilíu í júní nk., veiti mikilvæga leiðsögn í þessum efnum.

Þá þarf einnig að meta hvort úttektin nái einungis til nánasta umhverfis landbúnaðarins eða hvort tillit sé tekið til umhverfisþátta eins og loftmengunar, lofthjúpsbreytinga og áhrifa mengunar í innfluttum aðföngum á íslenskan landbúnað. Um það má finna athyglisverðar ábendingar í umsögn Rannsóknastofnunar landbúnaðarins um tillöguna.

Vegna þess hve skammur tími er til stefnu áður en ráðstefna Sameinuðu þjóðanna hefst má telja útilokað að þessi athugun geti nýst við undirbúning íslenskra stjórnvalda að ráðstefnunni. Því leggur nefndin til að síðari málsgrein tillögunnar falli brott.

Mælt er með samþykkt tillögunnar með eftirfarandi

BREYTINGU:

Síðari málsgrein tillögugreinarinnar falli brott.

Kristín Ástgeirsdóttir var fjarstödd afgreiðslu málsins.

Alþingi, 5. maí 1992.

Egill Jónsson,

Sigbjörn Gunnarsson.

Guðni Ágústsson.

form., frsm.

Eggert Haukdal.

Einar K. Guðfinnsson.

Árni M. Mathiesen.

Sigurður Hlöðvesson.

Valgerður Sverrisdóttir.
Könnun á tíðni og orsökum sjálfsvíga Þingsályktun - þingskjal nr. 885

115. löggjafarþing 1991–1992.

Nr. 6/115.

Þskj. 885 - 67. mál.

Þingsályktun um könnun á tíðni og orsökum sjálfsvíga.

Alþingi ályktar að fela ríkisstjórninni að skipa nefnd til að kanna tíðni og orsakir sjálfsvíga á Íslandi. Leiti nefndin jafnframt leiða til að snúa við þeirri ógnvekjandi þróun sem skýrslur sýna að nú á sér stað.

Nefndin verði skipuð aðilum úr þeim stéttum og hópum þjóðfélagsins er hafa reynslu og þekkingu í þessum og skyldum efnum.

Samþykkt á Alþingi 9. maí 1992.
Velferð barna og unglinga Þingsályktun - þingskjal nr. 886

115. löggjafarþing 1991–1992.

Nr. 7/115.

Þskj. 886 - 370. mál.

Þingsályktun um velferð barna og unglinga.

Alþingi ályktar að fela ríkisstjórninni að láta gera úttekt og semja skýrslu um orsakir vaxandi erfiðleika og hættur fyrir börn og unglinga sem koma m.a. fram í aukinni neyslu vímuefna, sjálfsvígum, ofbeldi og öðrum afbrotum.

Til að vinna að þessu verkefni skipi ríkisstjórnin nefnd með fulltrúum frá öllum stjórnmálaflokkum á Alþingi. Í starfi sínu leiti nefndin upplýsinga hjá þeim stofnunum, félagasamtökum og öðrum aðilum sem um þetta málefni hafa fjallað.

Nefndin skili skýrslu sinni og ábendingum um úrbætur svo fljótt að taka megi málið til meðferðar á næsta Alþingi í samræmi við þá niðurstöðu sem nefndin kemst að í starfi sínu.

Samþykkt á Alþingi 9. maí 1992.
Samningur um réttindi barna Nefndarálit - þingskjal nr. 897

1991–92. – 1061 ár frá stofnun Alþingis.

115. löggjafarþing. – 513 . mál.

897. Nefndarálit um till. til þál. um fullgildingu samnings um réttindi barna.

Frá utanríkismálanefnd.

Nefndin hefur fjallað um tillöguna og leggur til að hún verði samþykkt.

Alþingi, 11. maí 1992.

Ey. Kon. Jónsson,

Steingrímur Hermannsson.

Ólafur Ragnar Grímsson.

form., frsm.

Ingibjörg Sólrún Gísladóttir.

Páll Pétursson.

Björn Bjarnason.

Geir H. Haarde.

Karl Steinar Guðnason.

Árni R. Árnason.
Ályktanir Vestnorræna þingmannaráðsins 1991 Nefndarálit - þingskjal nr. 898

1991–92. – 1061 ár frá stofnun Alþingis.

115. löggjafarþing. – 185 . mál.

898. Nefndarálit um till. til þál. um ályktanir Vestnorræna þingmannaráðsins 1991.

Frá utanríkismálanefnd.

Nefndin hefur fjallað um tillöguna og leggur til að hún verði samþykkt með breytingu sem flutt er tillaga um á sérstöku þingskjali.

Alþingi, 11. maí 1992.

Ey. Kon. Jónsson,

Steingrímur Hermannsson.

Ingibjörg Sólrún Gísladóttir.

form., frsm.

Björn Bjarnason.

Geir H. Haarde.

Ólafur Ragnar Grímsson.

Páll Pétursson.

Karl Steinar Guðnason.

Árni R. Árnason.
Ályktanir Vestnorræna þingmannaráðsins 1991 Breytingartillaga - þingskjal nr. 899

1991–92. – 1061 ár frá stofnun Alþingis.

115. löggjafarþing. – 185 . mál.

899. Breytingartillaga við till. til þál. um ályktanir Vestnorræna þingmannaráðsins 1991.

Frá utanríkismálanefnd.

Tillgr. orðist svo:

Alþingi ályktar að beina þeim tilmælum til ríkisstjórnarinnar að vinna að framkvæmd ályktana Vestnorræna þingmannaráðsins sem samþykktar voru á fundi ráðsins í Qaqortoq á Grænlandi 7. ágúst 1991.
Flugmálaáætlun 1992–1995 Breytingartillaga - þingskjal nr. 908

1991–92. – 1061 ár frá stofnun Alþingis.

115. löggjafarþing. – 208 . mál.

908. Breytingartillaga við brtt. á þskj. 869 [Flugmálaáætlun 1992–1995].

Frá samgönguráðherra.

Við 2. tölul., 4.9. Hornafjörður. Liðurinn orðist svo:

1992

1993

Tækjageymsla 5,0

Flugbraut, þverbraut 5,0

Leiðarljós 1,0

Samtals

10,0

1,0
Samningur um réttindi barna Þingsályktun - þingskjal nr. 923

115. löggjafarþing 1991–1992.

Nr. 8/115.

Þskj. 923 - 513. mál.

Þingsályktun um fullgildingu samnings um réttindi barna.

Alþingi ályktar að heimila ríkisstjórninni að fullgilda fyrir Íslands hönd samning um réttindi barna sem samþykktur var á allsherjarþingi Sameinuðu þjóðanna í New York 20. nóvember 1989.

Samþykkt á Alþingi 13. maí 1992.
Ályktanir Vestnorræna þingmannaráðsins 1991 Þingsályktun - þingskjal nr. 924

115. löggjafarþing 1991–1992.

Nr. 9/115.

Þskj. 924 - 185. mál.

Þingsályktun um ályktanir Vestnorræna þingmannaráðsins 1991.

Alþingi ályktar að beina þeim tilmælum til ríkisstjórnarinnar að vinna að framkvæmd ályktana Vestnorræna þingmannaráðsins sem samþykktar voru á fundi ráðsins í Qaqortoq á Grænlandi 7. ágúst 1991.

Samþykkt á Alþingi 13. maí 1992.
Efling íþróttaiðkunar kvenna Nefndarálit - þingskjal nr. 948

1991–92. – 1061 ár frá stofnun Alþingis.

115. löggjafarþing. – 177 . mál.

948. Nefndarálit um till. til þál. um eflingu íþróttaiðkunar kvenna.

Frá menntamálanefnd.

Nefndin hefur fjallað um tillöguna og mælir með samþykkt hennar.

Ólafur Þ. Þórðarson var fjarverandi við afgreiðslu málsins.

Alþingi, 15. maí 1992.

Sigríður A. Þórðardóttir,

Rannveig Guðmundsdóttir.

Björn Bjarnason.

form., frsm.

Hjörleifur Guttormsson.

Árni Johnsen.

Kristín Ástgeirsdóttir.

Valgerður Sverrisdóttir.

Sturla Böðvarsson.
Jarðgöng milli Fáskrúðsfjarðar og Reyðarfjarðar Nefndarálit - þingskjal nr. 949

1991–92. – 1061 ár frá stofnun Alþingis.

115. löggjafarþing. – 292 . mál.

949. Nefndarálit um till. til þál. um könnun á gerð jarðganga á milli Fáskrúðsfjarðar og Reyðarfjarðar.

Frá samgöngunefnd.

Nefndin hefur fjallað um tillöguna og fékk ítarlega umsögn frá Vegagerð ríkisins um hana.

Nefnd um hugsanlega jarðgangagerð á Austurlandi er að störfum og mun væntanlega skila tillögum sínum á þessu ári. Sú nefnd fjallar um öll hugsanleg jarðgöng á Austurlandi og á að gera arðsemisathuganir um þau. Nefndin leggur því til að tillögunni verði vísað til ríkisstjórnarinnar.

Alþingi, 11. maí 1992.

Árni M. Mathiesen,

Sigbjörn Gunnarsson.

Jóhann Ársælsson.

form., frsm.

Stefán Guðmundsson.

Árni Johnsen.

Guðni Ágústsson.

Jóna Valgerður Kristjánsdóttir.

Sturla Böðvarsson.

Sigríður A. Þórðardóttir.
Efling ferðaþjónustu Nefndarálit - þingskjal nr. 950

1991–92. – 1061 ár frá stofnun Alþingis.

115. löggjafarþing. – 115 . mál.

950. Nefndarálit um till. til þál. um eflingu ferðaþjónustu.

Frá samgöngunefnd.

Nefndin hefur fjallað um tillöguna. Umsagnir bárust frá Ferðamálaráði, Ferðaþjónustu bænda, Náttúruverndarráði og Sambandi veitinga- og gistihúsa.

Nefndin tekur undir þau orð flutningsmanna tillögunnar að leggja beri áherslu á aukna ferðaþjónustu. Nefndin telur jafnframt að aukin ferðaþjónusta geti eflt og aukið fjölbreytni atvinnulífs víðast hvar á landinu. Lagt er til að athugun verði gerð á því á hvaða stöðum framkvæmdir í ferðaþjónustu eru brýnastar og skila mestum árangri til þess að unnt sé að taka á móti fleiri erlendum ferðamönnum. Niðurstöður þessarar athugunar verði tiltækar fyrir þá sem ráðast vilja í eða fjármagna verkefni á þessu sviði.

Nefndin leggur til að tillagan verði samþykkt með breytingu sem gerð er tillaga um á sérstöku þingskjali.

Alþingi, 11. maí 1992.

Árni M. Mathiesen,

Sigbjörn Gunnarsson.

Stefán Guðmundsson.

form., frsm.

Jóhann Ársælsson.

Jóna Valgerður Kristjánsdóttir.

Sturla Böðvarsson.

Árni Johnsen.

Guðni Ágústsson.

Sigríður A. Þórðardóttir.
Efling ferðaþjónustu Breytingartillaga - þingskjal nr. 951

1991–92. – 1061 ár frá stofnun Alþingis.

115. löggjafarþing. – 115 . mál.

951. Breytingartillaga við till. til þál. um eflingu ferðaþjónustu.

Frá samgöngunefnd.

Tillgr. orðist svo:

Alþingi ályktar að fela ríkisstjórninni að láta gera athugun á því á hvaða stöðum framkvæmdir í ferðaþjónustu eru brýnastar og skila mestum árangri til að gera kleift að taka á móti fleiri erlendum ferðamönnum.

Upplýsingarnar verði tiltækar þeim aðilum sem ráðast vilja í eða fjármagna þessi verkefni.
Kolbeinsey Nefndarálit - þingskjal nr. 952

1991–92. – 1061 ár frá stofnun Alþingis.

115. löggjafarþing. – 153 . mál.

952. Nefndarálit um till. til þál. um styrkingu Kolbeinseyjar.

Frá samgöngunefnd.

Nefndin hefur fjallað um tillöguna. Umsagnir bárust frá Hafrannsóknastofnun, Landssambandi íslenskra útvegsmanna, Orkustofnun, Rannsóknaráði ríkisins, raunvísindadeild Háskóla Íslands, Veðurstofu Íslands, Vita- og hafnamálaskrifstofunni og Vísindaráði.

Nefndin telur að hér sé um mikilvægt málefni að ræða sem brýnt er að sinna og vonar að áætlun um styrkingu Kolbeinseyjar geti legið fyrir áður en langt um líður. Nefndin telur hins vegar ekki rétt að binda gerð áætlunarinnar við ákveðna tímafresti, mikilvægara sé að hún sé vel unnin. Nefndin leggur því til að tillagan verði samþykkt með eftirfarandi

BREYTINGU:

Orðin „næsta sumar“ í fyrri málsgrein tillgr. og orðin „og lögð fyrir þingið til staðfestingar fyrir árslok 1992“ í síðari málsgrein tillgr. falli brott.

Alþingi, 11. maí 1992.

Árni M. Mathiesen,

Sigbjörn Gunnarsson.

Jóna Valgerður Kristjánsdóttir.

form., frsm.

Guðni Ágústsson.

Sturla Böðvarsson.

Árni Johnsen.

Stefán Guðmundsson.

Jóhann Ársælsson.

Sigríður A. Þórðardóttir.
Útboð Nefndarálit - þingskjal nr. 967

1991–92. – 1061 ár frá stofnun Alþingis.

115. löggjafarþing. – 183 . mál.

967. Nefndarálit um till. til þál. um útboð.

Frá iðnaðarnefnd.

Nefndin hefur fjallað um málið og mælir með samþykkt þess með eftirfarandi

BREYTINGU:

2. mgr. tillögugreinarinnar falli brott.

Alþingi, 15. maí 1992.

Össur Skarphéðinsson,

Pálmi Jónsson.

Finnur Ingólfsson.

form., frsm.

Páll Pétursson.

Svavar Gestsson.

Kristín Einarsdóttir.

Guðjón Guðmundsson.

Sigríður A. Þórðardóttir.

Árni Johnsen.
Vistfræðileg þróun landbúnaðar á Íslandi Þingsályktun - þingskjal nr. 972

115. löggjafarþing 1991–1992.

Nr. 10/115.

Þskj. 972 - 155. mál.

Þingsályktun um athugun á vistfræðilegri þróun landbúnaðar á Íslandi.

Alþingi ályktar að fela ríkisstjórninni að láta gera úttekt á að hve miklu leyti íslenskur landbúnaður uppfyllir þær kröfur sem gera verður til hans með tilliti til sjálfbærrar þróunar þannig að hann spilli ekki náttúrulegum auðlindum heldur auki á verðmæti þeirra.

Samþykkt á Alþingi 16. maí 1992.
Efling Akureyrar og Eyjafjarðarsvæðis sem miðstöðvar fræðslu á sviði sjávarútvegs Nefndarálit - þingskjal nr. 979

1991–92. – 1061 ár frá stofnun Alþingis.

115. löggjafarþing. – 152 . mál.

979. Nefndarálit um till. til þál. um eflingu Akureyrar og Eyjafjarðarsvæðisins sem miðstöðvar fræðslu og rannsókna á sviði sjávarútvegs.

Frá sjávarútvegsnefnd.

Nefndin hefur fjallað um tillöguna og fékk umsagnir frá Landssambandi íslenskra útvegsmanna, Hafrannsóknastofnun, bæjarstjórn Dalvíkur, bæjarstjórn Akureyrar, bæjarstjórn Ólafsfjarðar, Fjórðungssambandi Norðlendinga, Byggðastofnun og Sambandi íslenskra sveitarfélaga.

Tillagan gerir ráð fyrir að komið verði á fót miðstöð rannsókna og fræðslu á sviði sjávarútvegs á Akureyri og Eyjafjarðarsvæðinu. Nefndin fór í dagsferð til Akureyrar sl. haust og heimsótti sjávarútvegsdeild Háskólans á Akureyri, Niðursuðuverksmiðju KJ, Útgerðarfélag Akureyringa, Slippstöðina, fiskeldið á Hjalteyri og bæjarstjórn Akureyrar. Upp úr þeirri ferð spannst umræða sem reyndist gott innlegg í umfjöllun um tillöguna.

Nefndin mælir með samþykkt málsins með breytingu sem gerð er grein fyrir á sérstöku þingskjali. Nefndin lítur svo á að málið svo breytt nái jafnframt markmiði tillögu til þingsályktunar um sjávarútvegsmiðstöð á Akureyri, 159. máli á þskj. 171, sem vísað var til nefndarinnar.

Anna Ólafsdóttir Björnsson, fulltrúi samtaka um Kvennalista, sat fund nefndarinnar sem áheyrnarfulltrúi og er hún samþykk áliti nefndarinnar.

Alþingi, 16. maí 1992.

Matthías Bjarnason,

Össur Skarphéðinsson.

Steingrímur J. Sigfússon.

form., frsm.

Vilhjámur Egilsson.

Jóhann Ársælsson.

Halldór Ásgrímsson.

Stefán Guðmundsson.

Guðmundur Hallvarðsson.

Árni R. Árnason.
Efling Akureyrar og Eyjafjarðarsvæðis sem miðstöðvar fræðslu á sviði sjávarútvegs Breytingartillaga - þingskjal nr. 980

1991–92. – 1061 ár frá stofnun Alþingis.

115. löggjafarþing. – 152 . mál.

980. Breytingartillaga við till. til þál. um eflingu Akureyrar og Eyjafjarðarsvæðisins sem miðstöðvar fræðslu og rannsókna á sviði sjávarútvegs.

Frá sjávarútvegsnefnd.

Tillgr. orðist svo:

Alþingi ályktar að fela ríkisstjórninni að láta gera áætlun um frekari uppbyggingu og eflingu Háskólans á Akureyri og annarra rannsókna- og fræðslustofnana á svæðinu svo að þar verði öflug miðstöð rannsókna- og fræðslustarfsemi á sviði sjávarútvegs.
Staða samkynhneigðs fólks Nefndarálit - þingskjal nr. 981

1991–92. – 1061 ár frá stofnun Alþingis.

115. löggjafarþing. – 193 . mál.

981. Nefndarálit um till. til þál. um afnám misréttis gagnvart samkynhneigðu fólki.

Frá félagsmálanefnd.

Nefndin hefur fjallað um tillöguna og fékk um hana umsagnir frá bæjarstjórn Njarðvíkur, bæjarstjórn Akraness, landsnefnd um alnæmisvarnir, bæjarstjórn Borgarness, Sálfræðifélagi Íslands, Samtökunum 78, bæjarstjórn Ísafjarðar, biskupi Íslands, Rauða krossi Íslands, bæjarstjórn Mosfellsbæjar, bæjarstjórn Hafnar, Félagmálastofnun Reykjavíkur, bæjarstjórn Keflavíkur, bæjarstjórn Selfoss og bæjarstjórn Akureyrar.

Nefndin mælir með samþykkt tillögunar með breytingum sem flutt er tillaga um á sérstöku þingskjali.

Alþingi, 16. maí 1992.

Rannveig Guðmundsdóttir,

Sigríður A. Þórðardóttir.

Ingibjörg Sólrún Gísladóttir.

form., frsm.

Kristinn H. Gunnarsson.

Jónas Hallgrímsson.

Ingibjörg Pálmadóttir.

Eggert Haukdal.

Sigbjörn Gunnarsson.

Einar K. Guðfinnsson.
Staða samkynhneigðs fólks Breytingartillaga - þingskjal nr. 982

1991–92. – 1061 ár frá stofnun Alþingis.

115. löggjafarþing. – 193 . mál.

982. Breytingartillögur við till. til þál. um afnám misréttis gagnvart samkynhneigðu fólki.

Frá félagsmálanefnd.

Tillgr. orðist svo:

Alþingi ályktar að fela ríkisstjórninni að skipa nefnd til þess að kanna stöðu samkynhneigðs fólks á Íslandi. Nefndin skal skipuð fulltrúum dómsmálaráðuneytis, menntamálaráðuneytis, félagsmálaráðuneytis og hagsmunasamtaka samkynhneigðs fólks. Skal nefndin kanna lagalega, menningarlega og félagslega stöðu þess og gera tillögur um úrbætur og nauðsynlegar aðgerðir til þess að misrétti gagnvart samkynhneigðu fólki hverfi hér á landi.

Fyrirsögn tillögunnar orðist svo: Till. til þál. um skipun nefndar til að kanna stöðu samkynhneigðs fólks.
Kennsla í réttri líkamsbeitingu Nefndarálit - þingskjal nr. 984

1991–92. – 1061 ár frá stofnun Alþingis.

115. löggjafarþing. – 165 . mál.

984. Nefndarálit um till. til þál. um kennslu í réttri líkamsbeitingu.

Frá menntamálanefnd.

Nefndin hefur fjallað um tillöguna og fékk um hana umsagnir frá Íþróttakennarafélagi Íslands, Íþróttakennaraskóla Íslands, Félagi íslenskra sjúkraþjálfara, fræðslustjóra Vesturlandsumdæmis og Verkamannasambandi Íslands.

Nefndin mælir með samþykkt tillögunnar með breytingu sem flutt er tillaga um á sérstöku þingskjali. Breytingin er til að leggja áherslu á þá skoðun nefndarinnar að eðlilegast sé að kennsla í réttri líkamsbeitingu sé hluti af almennri íþróttakennslu í grunnskólum landsins en ekki sérstök kennslugrein.

Ólafur Þ. Þórðarson var fjarverandi við afgreiðslu málsins.

Alþingi, 16. maí 1992.

Sigríður A. Þórðardóttir,

Rannveig Guðmundsdóttir.

Valgerður Sverrisdóttir.

form., frsm.

Hjörleifur Guttormsson.

Björn Bjarnason.

Árni R. Árnason.

Árni Johnsen.

Kristín Ástgeirsdóttir.
Kennsla í réttri líkamsbeitingu Breytingartillaga - þingskjal nr. 985

1991–92. – 1061 ár frá stofnun Alþingis.

115. löggjafarþing. – 165 . mál.

985. Breytingartillaga við till. til þál. um kennslu í réttri líkamsbeitingu.

Frá menntamálanefnd.

Tillgr. orðist svo:

Alþingi ályktar að fela menntamálaráðherra að gera fræðslu um rétta líkamsbeitingu að hluta af almennri íþróttakennslu í grunnskólum landsins.
Fréttaflutningur af slysförum Þingsályktunartillaga - þingskjal nr. 116

1992. – 1062 ár frá stofnun Alþingis.

116. löggjafarþing. – 99 . mál.

116. Tillaga til þingsályktunar um fréttaflutning og upplýsingaskyldu um slysfarir og harmraunir fólks.

Flm.: Gunnlaugur Stefánsson.

Alþingi ályktar að fela dómsmálaráðherra að skipa nefnd til þess að móta starfsreglur um fréttaflutning og upplýsingaskyldu stofnana um slysfarir og harmraunir fólks.

Greinargerð.

Tillaga þessi var flutt á 115. löggjafarþingi en varð þá eigi útrædd.

Tilgangur þessarar tillögu er að koma á fót samráðsvettvangi þeirra aðila og stofnana sem næst koma upplýsingamiðlun af slysförum og harmraunum fólks. Mikilvægt er að samræmdar viðmiðunarreglur eða leiðbeiningar geti ríkt við slíkar aðstæður er taki mið af mannhelgi, virðingu og hluttekningu en um leið af nauðsynlegri upplýsingaskyldu svo að ekki verði vegið að fjölmiðlafrelsi í landinu.

Fréttaflutningur af slysförum og harmraunum fólks er vandmeðfarið og viðkvæmt mál. Íslenskir fjölmiðlar hafa í áranna rás leitast við að fjalla um slík mál af tillitssemi og varkárni. Þó má greina þá þróun að ágengni fjölmiðla gagnvart einstaklingum, sem hlut eiga að máli, björgunarsveitum að störfum og öðrum viðkomandi aðilum verði æ meiri og óvægnari. Aukin samkeppni fjölmiðla um fréttaöflun af atburðum og málavöxtum getur orðið til þess að misbjóða mannvirðingu og siðrænum gildum. Hér er hvorki verið að leggja til lagasetningu né opinbera reglugerð heldur að þeir aðilar og stofnanir, sem nærri aðstæðum koma, geti sameinast um samræmdar starfsreglur. Þá er einnig mikilvægt að greina betur upplýsingaskyldu viðkomandi stofnana, samtaka og starfsstétta gagnvart fjölmiðlum.

Í tillögunni er lagt til að dómsmálaráðherra sjái um skipan slíkrar nefndar er lagt gæti grundvöll að samráðsvettvangi og styrkt og eflt gagnkvæman trúnað og skilning viðkomandi aðila og stofnana. Í starfi nefndarinnar er eðlilegt að hafa náið samráð m.a. við eftirtalda aðila: Slysavarna- og björgunarsveitir, Blaðamannafélag Íslands, Félag fréttamanna, Prestafélag Íslands, Lögreglufélag Íslands, Rannsóknastofnun Háskólans í siðfræði, Samtökin um sorg og sorgarviðbrögð, Læknafélag Íslands og barnaverndarráð.